Veiledende bilag til SSA-R – Rammeavtalen   
– versjon april 2018

Innhold:

[Bilag 1: Overordnet beskrivelse av de ytelser rammeavtalen gjelder og oversikt over de oppdragsgivere som kan tildele kontrakter under rammeavtalen 2](#_Toc423601665)

[Bilag 2: Prosedyrer for tildeling av kontrakter innenfor rammeavtalen 3](#_Toc423601666)

[Bilag 3: Avtalevilkår for kontrakter som kan tildeles innenfor rammeavtalen med utfylte bilag 4](#_Toc423601667)

[Bilag 4: Administrative bestemmelser 5](#_Toc423601668)

[Bilag 5: Pris og prisbestemmelser 6](#_Toc423601669)

Dette dokumentet inneholder veiledning i tekstbokser knyttet til utfylling av bilag. Veiledningen er ikke ment å være uttømmende og bilagene må alltid tilpasses den enkelte anskaffelse. Dokumentet inneholder krysshenvisninger til avtalen, der avtalen åpner for reguleringer/utfyllinger i bilagene. Veiledningsteksten skal strykes ved utfylling av bilagene. Der man *ikke* endrer avtalen skal også overskriftene/krysshenvisningene strykes. Det er med andre ord kun der man fyller inn tekst at overskriftene skal stå igjen. Der bilag eventuelt blir stående tomme, er det naturlig å ta bilaget ut og krysse «nei» i avtalens punkt 1.2. Nummereringen må imidlertid fastholdes selv om enkelte bilag tas ut for å unngå feil opp mot reguleringen av rangordningen mellom bilagene.

Melding om eventuell feil, uklarheter eller øvrige innspill vedrørende veiledningen bes rettet til: [ssa-post@difi.no](mailto:ssa-post@difi.no) med «SSA-R» som innledning i emnefeltet.

# Bilag 1: Overordnet beskrivelse av de ytelser rammeavtalen gjelder og oversikt over de oppdragsgivere som kan tildele kontrakter under rammeavtalen

*Bilag 1 fylles ut av Kunden.*

## Avtalens punkt 1.1 Formål og omfang

Rammeavtaler inngås der oppdragsgiver har behov for gjentatte ytelser. En overordnet beskrivelse av de varer og/eller tjenester som skal anskaffes under rammeavtalen skal fremkomme her. SSA-R er ment å regulere de overordnede forpliktelsene mellom partene. De enkelte leveranser reguleres gjennom avropskontraktene, se bilag 3.

Selv om det klare utgangspunktet er at oppdragsgiveren ikke er forpliktet til å kjøpe noen bestemt mengde varer eller tjenester i rammeavtaleperioden, er det en klar presumsjon for at dersom oppdragsgiver faktisk har et behov som dekkes av rammeavtalen, plikter han å benytte den. Det betyr at Kunden bør opplyse om avvik fra dette utgangspunktet. Dette kan for eksempel være hvis rammeavtalen ikke er ment å være eksklusiv og/eller at det er inngått sideordnede (ramme)avtaler som har helt eller delvis overlappende virkningsfelt som den aktuelle rammeavtalen.

En oversikt over eventuelle andre oppdragsgivere enn Kunden som kan tildele kontrakter under rammeavtalen skal fremkomme her:

|  |  |  |
| --- | --- | --- |
| **Navn på oppdragsgiver** | **Navn og tittel på kontaktperson hos oppdragsgiver** | **Kontaktinformasjon** |
|  |  |  |
|  |  |  |
|  |  |  |
|  |  |  |

Det er av avgjørende betydning at øvrige oppdragsgivere som skal ha anledning til å gjøre avrop på rammeavtalen fremkommer her. En rammeavtale inngått etter regelverket om offentlige anskaffelser er i utgangspunktet et «lukket system» der øvrige oppdragsgivere ikke har tilgang til å benytte avtalen med mindre disse oppdragsgiverne ble angitt i dokumentene som ble kunngjort. Oppdragsgiver må dermed alltid før kunngjøring av en rammeavtale vurdere om avtalen kan være interessant også for andre oppdragsgivere.

Der det er naturlig kan oppdragsgiver også legge ved mer detaljert kravspesifikasjon for ytelsene, enten i dette bilaget eller som et tilleggsbilag. Da kan det også være relevant å be om at tilbydere fyller ut et løsningsforslag som også inntas som et eget, nytt bilag.

Vær for øvrig oppmerksom på at dynamisk innkjøpsordning kan være et godt alternativ til rammeavtaler. En dynamisk innkjøpsordning er en prosess innenfor anskaffelsesregelverket som har som formål å gi rask og enkel tilgang på tilbud fra et stort leverandørmarked hva gjelder standardiserte ytelser. I en dynamisk innkjøpsordning blir oppdragsgiver i mindre grad enn i en rammeavtale låst til én eller et lite antall leverandører. På den annen side, der man trenger en mer langsiktig samarbeidspartner, er rammeavtaler å foretrekke.

# Bilag 2: Prosedyrer for tildeling av kontrakter innenfor rammeavtalen

*Kunden skal i bilag 2 beskrive hvilke(n) prosedyre(r) som skal gjelde for tildeling av kontrakter (avrop) i avtaleperioden.*

## Avtalens punkt 2.1 Tildeling av kontrakter (prosedyre for avrop)

Prosedyrer for tildeling av kontrakter under rammeavtalen, beskrives her. Det skal i utgangspunktet oppgis om rammeavtalen skal inngås med én eller med flere leverandører. Dersom oppdragsgiver forbeholder seg retten til endelig å fastsette hvorvidt det skal inngås rammeavtale med én leverandør eller med flere leverandører om leveranser av identiske ytelser, skal også dette oppgis her.

*Rammeavtale med én leverandør:*

Tildeling av kontrakt under rammeavtale med én leverandør, tildeles på bakgrunn av kontraktsvilkårene i rammeavtalen og relevant(e) tildelingskontrakt(er), eventuelt supplert med vilkår som fastsatt ved utfylling av tilbudet (i medhold av bestemmelsen(e) i forskrift om offentlige anskaffelser om rammeavtale med én leverandør).

*Rammeavtale med flere leverandører:*

Tildeling av kontrakter under rammeavtaler som inngås med flere leverandører, foretas på grunnlag av avropsfordeling mellom leverandørene angitt her eller ved at det iverksettes ny minikonkurranse.

Det stor frihet med tanke på hvordan avrop skal fordeles. Vanlige modeller er for eksempel en fordeling etter kapasitet, der nr. 1 får alle avrop inntil han ikke har kapasitet, eller en fordelingsnøkkel med en fastsatt prosentangivelse mellom leverandørene.

Ved minikonkurranser trenger ikke tildelingskriteriene være identiske med selve konkurransen om rammeavtalen verken hva gjelder innhold eller vekt. De trenger heller ikke være de samme for hvert avrop. Tildelingskriteriene som tenkes brukt må imidlertid listes opp her.

Det er også mulig å kombinere fast fordeling og minikonkurranser, der minikonkurranser for eksempel blir benyttet på avrop over en viss verdi.

## Avtalens punkt 3.2 Tilbudsplikt

Dersom Leverandøren plikter å inngi tilbud ved minikonkurranse, skal dette fremkomme her.

Det bør også angis konsekvens av ikke å inngi tilbud der det er tilbudsplikt. For eksempel kan det fastsettes at brudd på denne plikten ved flere anledninger enn to medfører hevingsadgang. Tilbydere som gjentatte ganger bryter tilbudsplikten, risikerer således å bli ekskludert fra rammeavtalen.

Oppdragsgiver bør imidlertid vurdere hensiktsmessigheten av å innta en slik plikt. Å tvinge leverandørene til å inngi tilbud er ikke nødvendigvis stimulerende for gode leveranser utover leveranser av hyllevarer med allerede fastsatt (maks)pris.

# Bilag 3: Avtalevilkår for kontrakter som kan tildeles innenfor rammeavtalen med utfylte bilag

Kunden skal i bilag 3 angi avtalevilkår for avropene. Dette gjøres ved å krysse av for hvilke avtaler som skal benyttes ved avrop, eventuelt ved å legge ved den enkelte avtale. I eksempelet nedenfor er SSA-avtalene listet opp, men det kan også være andre relevante avtaler tilpasset den aktuelle anskaffelse. Bilagene vil normalt måtte fylles ut for det enkelte avropet, men det som er generisk for alle avrop kan med fordel fylles ut allerede ved utlysningen av rammeavtalen.

Kryss av for relevant(e) avtale(r):

|  |  |  |  |  |
| --- | --- | --- | --- | --- |
|  | **Avtale** | **Utgiver** | **Versjon** | **Valgt(e) tildelings-kontrakt(er)** |
| SSA-K | Kjøpsavtalen, avtale om kjøp av programvare og utstyr | Difi | Desember 2018 | [ ] |
| SSA-T | Utviklings- og tilpasningsavtalen, avtale om levering av programvare som utvikles eller tilpasses for Kunden | Difi | Desember 2018 | [ ] |
| SSA-S | Smidigavtalen, avtale om smidig programvareutvikling | Difi | Desember 2018 | [ ] |
| SSA-V | Vedlikeholdsavtalen, avtale om vedlikehold og service av utstyr og programvare | Difi | Desember 2018 | [ ] |
| SSA-D | Driftsavtalen, avtale om kjøp av driftstjenester | Difi | Desember 2018 | [ ] |
| SSA-B | Bistandsavtalen, avtale om bistand fra Konsulent | Difi | Desember 2018 | [ ] |
| SSA-O | Oppdragsavtalen, avtale om utrednings- og utviklingsoppdrag fra Konsulent | Difi | Desember 2018 | [ ] |
| SSA-L | Avtale om løpende tjenestekjøp | Difi | Desember 2018 | […] |

## Avtalens punkt 2.2 Avtalevilkår for de enkelte tildelte kontrakter

Dersom det er gjennomført minikonkurranse, suppleres vilkårene med resultatene fra minikonkurransen.

# Bilag 4: Administrative bestemmelser

*Bilag 4 fylles ut av Kunden og av Leverandøren.*

## Avtalens punkt 1.3 Varighet og oppsigelse – opsjon på forlengelse

Dersom rammeavtalens varighet avviker fra perioden som er beskrevet i avtalens punkt 1.3, skal Kunden angi dette her (og oppgi en begrunnelse for avviket i anskaffelsesprotokollen).

Dersom det er avtalt at øvrige frister (forlengelse/oppsigelse) skal avvike fra fristene i avtalens punkt 1.3, skal dette oppgis her.

Det gjøres oppmerksom på at det som hovedregel er en begrensning på fire års varighet for rammeavtaler omfattet av anskaffelsesregelverket.

## Avtalens punkt 1.4 Partenes representanter

Bemyndiget representant for partene og prosedyrer og varslingsfrister for eventuell utskiftning av disse, spesifiseres nærmere her.Dette bør særskilt angis dersom det kun er spesielle omstendigheter som gjør at en tillater leverandøren å bytte representant. Dette gjelder spesielt der kompetansen til representanten er viktig for leveransen i de videre avrop.

## Avtalens punkt 3.1 Plikt til å svare på henvendelser

Dersom det er avtalt konkrete frister vedrørende Leverandørens plikt til å besvare Kundens henvendelser, skal dette fremkomme her.

**Avtalens punkt 5.1 Samarbeid**

Dersom det er avtalt øvrige bestemmelser om partenes samarbeid, skal dette fremkomme her. Dette kan for eksempel være statusmøter, rapporteringskrav på rammeavtalen o.l.

# Bilag 5: Pris og prisbestemmelser

## Avtalens punkt 6.1 Priser

Alle priser og nærmere betalingsbetingelser for Leverandørens ytelser skal fremkomme her eller i den enkelte tildelingskontrakt med bilag (ref. bilag 3).

Dersom det er avtalt avvik fra avtalens utgangspunkt om at beløp oppgis i norske kroner, og at prisene oppgis eksklusiv merverdiavgift, men inkludert toll og eventuelle andre avgifter, skal det fremkomme her.

Eksempel på pristabell for varer:

|  |  |  |
| --- | --- | --- |
| **Varer** | **Referanse til beskrivelse i bilag** | **Pris eks. mva.** |
|  |  |  |
|  |  |  |
|  |  |  |

Eksempel på pristabell for tjenester:

|  |  |  |
| --- | --- | --- |
| **Tjenester** | **Referanse til beskrivelse i bilag** | **Pris eks. mva.** |
|  |  |  |
|  |  |  |
|  |  |  |

Eksempel på pristabell for Leverandørens ordinære timepriser:

|  |  |
| --- | --- |
| **Beskrivelse** | **Timepris eks. mva.** |
| Juniorkonsulent (f.eks. 0-3 års erfaring |  |
| Seniorkonsulent (f.eks. 3-10 års erfaring) |  |
|  |  |

Det vil kunne være aktuelt med forskjellige prisformater i en rammeavtale. Tabellene over er kun eksempler. Husk å fylle ut og tilpasse oppsett etter aktuelle prisformater.

## Avtalens punkt 6.2 Prisendringer

Indeksregulering: Dersom det er avtalt annen prisreguleringsindeks enn Statistisk sentralbyrås konsumprisindeks (hovedindeksen), skal dette fremkomme her.

Øvrige prisendringsbetingelser: Dersom prisene for øvrig kan endres i avtaleperioden, skal dette fremkomme her.